

REPUBLIKA HRVATSKA							            
ZAGREBAČKA ŽUPANIJA
OPĆINA BISTRA
Općinsko vijeće
             
KLASA: 021-01/26-01/33

U Bistri, 02.07.2026.

Temeljem članka 215. Pravilnika o  proračunskom  računovodstvu  i računskom planu („Narodne novine“ br. 158/23, 154/24) i članka 30. Statuta Općine Bistra („Službeni glasnik Općine Bistra“ broj 02/21) Općinsko vijeće Općine Bistra na 9. sjednici održanoj 02.07.2026. godine donosi



ODLUKU
o raspodjeli rezultata poslovanja za 2025. godinu



Članak 1.

Ovom Odlukom o raspodjeli rezultata poslovanja iskazanim u godišnjim financijskim izvještajima za 2025. godinu utvrđuje se rezultat poslovanja, raspodjela rezultata, način pokrića utvrđenog manjka i raspoređivanje ostvarenog viška utvrđenih u Bilanci na dan 31.12.2025. godine.

Članak 2.
Rezultat poslovanja za 2025. godinu:
Utvrđuje se da je Općina Bistra u 2025. godini ostvarila financijski rezultat kako slijedi:
· Višak prihoda poslovanja u iznosu od 1.036.432,05 €
· Manjak prihoda od nefinancijske imovine u iznosu od 2.474.229,60 € 
· [bookmark: _Hlk165906833]Višak primitaka od financijske imovine i zaduživanja u iznosu od 1.807.847,03 € 
· višak prihoda i primitaka iznosi 370.049,48 €

Prijenos viškova/manjkova iz prethodnih godina:
· Višak prihoda poslovanja – preneseni u iznosu od 19.258,83 €
· Manjak prihoda od nefinancijske imovine – preneseni u iznosu od 342.192,16 €
· manjak prihoda  – preneseni iznosi 322.933,33 €

Rezultat utvrđen u Bilanci na dan 31.12.2025.
· Višak prihoda poslovanja iznosi 1.310.629,89 €
· Višak primitaka od financijske imovine iznosi 1.933.749,71 €
· Manjak prihoda poslovanja iznosi 480.277,80 €
· Manjak prihoda od nefinancijske imovine iznosi 2.591.082,97 €
· Manjak primitaka od financijske imovine iznosi od 125.902,68 €
· ostvareni rezultat poslovanja je višak i iznosi 47.116,15 €

Članak 3.

U svrhu knjigovodstvenog usklađenja na računima podskupine 922 provodi se preraspodjela viškova i manjkova po istim izvorima financiranja na sljedeći način:
- viškom prihoda poslovanja (922110) pokriva se manjak prihoda poslovanja (922210) u iznosu od  433.898,69 €,
-  viškom prihoda poslovanja (922110) pokriva se manjak prihoda od nefinancijske imovine (922220) u iznosu od 412.569,45 €,
-  viškom prihoda poslovanja (922110) pokriva se manjak primitaka od financijske imovine (922230) u iznosu od 125.902,68 €,
-  viškom primitaka od financijske imovine (922130) pokriva se manjak prihoda od nefinancijske imovine (922220) u iznosu od 1.933.749,71 €.

U svrhu knjigovodstvenog usklađenja na računima podskupine 922 provodi se preraspodjela viškova i manjkova iz različitih izvora financiranja na sljedeći način:
[bookmark: _Hlk230943362]-  manjak prihoda poslovanja (922210) u iznosu od 9.264,93 € (iz izvora 5.0.5.- kapitalne pomoći Ministarstvo demografije) pokrit će se viškom prihoda poslovanja (iz izvora 1.0.- opći prihodi i primici  u iznosu od 1.747,87 € i bez izvora u iznosu od 7.517,06 €).
-  manjak prihoda od nefinancijske imovine (922220) u iznosu od 111,14 € (iz izvora 5.0.5.- kapitalne pomoći Ministarstvo demografije) pokrit će se viškom prihoda poslovanja (iz izvora 1.0.- opći prihodi i primici).

Članak 4.

Nakon knjigovodstvene evidencije preraspodjele iz članka 3. ove Odluke utvrđuje se sljedeće:
Pokriće manjkova
-  Manjak prihoda poslovanja u iznosima 22.617,75 € (izvor 4.0.3.- Grad Zagreb, Zagrebačka županija i Hrvatske šume), 23.653,09 € (izvor 5.8.- EU sredstva za područni vrtić) i 24.049,35 € (izvor 5.3.- Zagrebačka županija) pokrit će se uplatama sredstava u 2026. godini,
-  Manjak prihoda poslovanja u iznosu od 108,27 € (izvor 1.1.) je metodološki manjak proračunskih korisnika i ne planira se u Proračunu,
-  Manjak prihoda od nefinancijske imovine u iznosima 35.744,60 € (izvor 5.0.5.-Ministarstvo demografije) i 206.250,29 € (izvor 8.0.- kredit HBOR) pokrit će se uplatama sredstva u 2026. godini.
-  Manjak prihoda od nefinancijske imovine u iznosu 2.657,78 € (izvor 1.2.) je metodološki manjak proračunskih korisnika i ne planira se u Proračunu.
Raspored viškova
-  Višak prihoda poslovanja u iznosu 284.592,90 € (izvor 1.0.- opći prihodi i primici) utrošit će se za: 
  ᴑ Rekonstrukciju dijela Podgorske ulice u iznosu od 148.000,00 €,
  ᴑ Izgradnju rotora u Bistranskoj ulici u iznosu od 100.000,00 €,
  ᴑ Izgradnju pješačkog pločnika u Ulici Bana Josipa Jelačića u iznosu od 36.592,90 €,
-  Višak prihoda poslovanja u iznosu od 759,76 € (izvor 4.0.1.- naknada za kazne za legalizaciju) utrošit će se za izradu Prostornih planova. 
-  Višak prihoda poslovanja u iznosima 57.020,80 € (izvor 1.1.- prihodi za financiranje rashoda poslovanja korisnika) i 19.823,82 € (izvor 5.0.6.- Ministarstvo znanosti-fiskalna održivost dječjih vrtića) metodološki je višak proračunskih korisnika i ne planira se u proračunu. 
         
Članak 5.

Raspodjela rezultata iz članka 4. ove Odluke provest će se u I. Izmjenama i dopunama Proračuna Općine Bistra za 2026. godinu.

Članak 6.


Ova Odluka stupa na snagu dan nakon dana objave u Službenom glasniku Općine Bistra.



PREDSJEDNICA OPĆINSKOG VIJEĆA
							                            Danijela Maršić Peica
							






OBRAZLOŽENJE

Pravni temelj za donošenje Odluke o raspodjeli rezultata poslovanja za 2025. godinu je članak 215. Pravilnika o proračunskom računovodstvu i računskom planu („Narodne novine“ br. 158/23, 154/24).

Odredbama Pravilnika o proračunskom računovodstvu i računskom planu propisano je da se stanja utvrđena na osnovnim računima podskupine 922 i iskazana u financijskim izvještajima za proračunsku godinu raspoređuju u sljedećoj proračunskoj godini u skladu s Odlukom o raspodjeli rezultata i uz pridržavanje ograničenja u skladu s propisima iz područja proračuna. 
Podlogu za donošenje Odluke o raspodjeli rezultata predstavljaju stanja viškova i manjkova prihoda ili primitaka od redovnog poslovanja, nefinancijske i financijske imovine podskupine 922 – višak/manjak prihoda ili primitaka iskazanih u glavnoj knjizi na podskupini 922 koja odgovaraju iskazanim stanjima u bilanci. Tako utvrđeni rezultat pribraja se rezultatu iz prethodnih godina te čini ukupni rezultat na dan 31.12. izvještajne proračunske godine. 

Općina Bistra je izradila i predala financijske izvještaje za 2025. godinu u obliku i rokovima propisanim Pravilnikom o financijskom izvještavanju u proračunskom računovodstvu. 
Kao financijski rezultat poslovanja na dan 31.12.2025. godine utvrđen je višak prihoda u iznosu od 370.049,48 €, preneseni manjak iz prethodnih godina iznosi 322.933,33 €, te je ukupno utvrđeni rezultat poslovanja višak za prijenos u sljedeće razdoblje u iznosu od 47.116,15 €.

Manjak prihoda poslovanja u iznosu 22.617,75 € (iz izvora 4.0.3.) odnosi se na sredstva Grada Zagreba, Zagrebačke županije i Hrvatskih šuma za sufinanciranje održavanja Sljemenske ceste Gornja Bistra – Crveni spust za radove izvedene u prosincu, a koja će biti uplaćena početkom 2026. godine. 
Manjak prihoda poslovanja u iznosu od 23.653,09 € (iz izvora 5.8.) odnosi se na ostatak EU sredstava prema ugovoru za projekt Izgradnje područnog vrtića Kapljica koja će biti uplaćena početkom 2026. godine.
Manjak prihoda poslovanja u iznosu 24.049,35 € (iz izvora 5.3.) odnosi se na sredstva Zagrebačke županije i nastao je prebijanjem viškova i manjkova na temelju sklopljenih ugovora sa Zagrebačkom županijom (za sanaciju zgrade Općine, dokumentaciju za rekonstrukciju dijela Podgorske ulice i izgradnju nogostupa u Krapinskoj ulici, za rekonstrukciju Severske ulice i studije izvodljivosti za Krapinsku i Podgorsku) i biti će podmiren uplatama u 2026. godini.
Manjak prihoda od nefinancijske imovine u iznosu 35.744,60 € (iz izvora 5.0.5.) odnosi se na sredstva Ministarstva demografije prema ugovoru o dodjeli bespovratnih sredstava za provedbu projekta izgradnja i opremanje vanjskog igrališta i unutarnje opremanje didaktikom područnog objekta Dječjeg vrtića Kapljica i biti će uplaćena početkom 2026. godine. 
Manjak prihoda od nefinancijske imovine u iznosu 206.250,25 € (iz izvora 8.0.) odnosi se na sredstva HBOR-a prema ugovoru o kreditu za projekt izgradnje područnog vrtića i radove izvršene prema okončanoj situaciji u prosincu 2025. godine podmiren je uplatom u siječnju 2026. godine.

Metodološki viškovi i manjkovi proračunskih korisnika (iz izvora 1.1., 1.2. i 5.0.6.) ne planiraju se u Proračunu, a nastaju zbog različite dinamike evidentiranja rashoda i priznavanja prihoda (rashodi i obveze se evidentiraju u trenutku kada su stvarno nastali, dok se prihodi koji služe za financiranje tih istih rashoda priznaju tek u trenutku kada je novac doznačen). 

Preostali raspoloživi višak u iznosu 284.592,90 € (iz izvora 1.0. opći prihodi i primici) i 759,76 € (iz izvora 4.0.1.- kazne za legalizaciju) utrošit će se za izgradnju komunalne infrastrukture (rekonstrukciju dijela Podgorske ulice, izgradnju rotora u  Bistranskoj ulici i izgradnju pješačkog pločnika u Ulici Bana Josipa Jelačića), te za prostorno planiranje (izradu Prostornih planova).  

Ovim prijedlogom Odluke o raspodjeli rezultata poslovanja Općine Bistra za 2025. godinu utvrđuje se financijski rezultat poslovanja, raspodjela rezultata poslovanja, pokriće manjka poslovanja i raspored neutrošenog viška i njihovo planiranje u I. Izmjenama i dopunama Proračuna Općine Bistra za 2026. godinu.

Slijedom navedenog, upućujemo prijedlog Odluke o raspodjeli rezultata poslovanja za 2025. godinu Općinskom vijeću na usvajanje.
							                         Obrazloženje pripremila
								                  Branka Domitrek
